《同刘亲家何凝生诸子登飞来绝顶 其一》
明代·黄公辅

霁日晴云挂暮篷，飞来高插隐琳宫。谁将物外烟霞趣，点缀天然造化工。

仿见彩虹淩碧汉，随闻清籁起芳丛。重游此日欣携侣，豁尽烦襟胜概雄。

作者简介：明广东新会人，字振玺。万历四十四年进士，官御史，忤魏忠贤去官。后迁江西参政，分守宝庆，有政绩。